CELEX: 32010R0248
Language: fi
Date: 2010-03-25 00:00:00
Title: Komission asetus (EU) N:o 248/2010, annettu 24 päivänä maaliskuuta 2010 , siipikarjanliha- ja muna-alan sekä ovalbumiinin tuonnissa sovellettavien lisätullien järjestelmän soveltamista koskevista yksityiskohtaisista säännöistä ja edustavien hintojen vahvistamisesta annetun asetuksen (EY) N:o 1484/95 sekä maito- ja maitotuotealan tuotteiden tuonnin lisätullijärjestelmän soveltamista koskevista yksityiskohtaisista säännöistä annetun asetuksen (EY) N:o 504/2007 muuttamisesta

25.3.2010   
            
            
               FI
            
            
               Euroopan unionin virallinen lehti
            
            
               L 79/1
            
         
      KOMISSION ASETUS (EU) N:o 248/2010,
   annettu 24 päivänä maaliskuuta 2010,
   siipikarjanliha- ja muna-alan sekä ovalbumiinin tuonnissa sovellettavien lisätullien järjestelmän soveltamista koskevista yksityiskohtaisista säännöistä ja edustavien hintojen vahvistamisesta annetun asetuksen (EY) N:o 1484/95 sekä maito- ja maitotuotealan tuotteiden tuonnin lisätullijärjestelmän soveltamista koskevista yksityiskohtaisista säännöistä annetun asetuksen (EY) N:o 504/2007 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 143 artiklan b alakohdan yhdessä sen 4 artiklan kanssa,
   ottaa huomioon muna-albumiinin ja maitoalbumiinin yhteisestä kauppajärjestelmästä 7 päivänä heinäkuuta 2009 annetun neuvoston asetuksen (EY) N:o 614/2009 (2) ja erityisesti sen 3 artiklan 4 kohdan,
   sekä katsoo seuraavaa:
   
               (1)
            
            
               Komission asetuksen (EY) N:o 1484/95 (3) 3 artiklan 3 kohdassa ja komission asetuksen (EY) N:o 504/2007 (4) 4 artiklan 3 kohdassa säädetään, että jos lähetyksen cif-tuontihinta on korkeampi kuin sovellettava edustava hinta, tuojan on asetettava tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93 (5) 248 artiklan 1 kohdassa tarkoitettu vakuus samansuuruisena kuin se lisätullien määrä, jonka hän olisi maksanut, jos lisätullien laskenta olisi toteutettu kyseiseen tuotteeseen sovellettavan edustavan hinnan perusteella.
            
         
               (2)
            
            
               Kuitenkin neuvoston asetuksen (EY) N:o 318/2006 täytäntöönpanoa koskevista yksityiskohtaisista säännöistä kolmansien maiden kanssa käytävän sokerialan kaupan osalta 30 päivänä kesäkuuta 2006 annetun komission asetuksen (EY) N:o 951/2006 (6) 38 artiklan 3 kohdassa säädetään samankaltaisessa tapauksessa, että tuojan on asetettava asetuksen (ETY) N:o 2454/93 248 artiklan 1 kohdassa tarkoitettu vakuus samansuuruisena kuin kyseiseen tuotteeseen sovellettavan edustavan hinnan perusteella lasketun lisätuontitullin ja kyseisen lähetyksen cif-tuontihinnan perusteella lasketun lisätuontitullin välinen erotus.
            
         
               (3)
            
            
               Eri aloilla sovellettavien laskentamenetelmien yhdenmukaistamiseksi asetuksen (EY) N:o 1484/95 3 artiklan 3 kohdassa ja asetuksen (EY) N:o 504/2007 4 artiklan 3 kohdassa säädetty menetelmä olisi saatettava yhdenmukaiseksi asetuksen (EY) N:o 951/2006 38 artiklan 3 kohdassa säädetyn menetelmän kanssa.
            
         
               (4)
            
            
               Asetuksen (EY) N:o 1484/95 3 artiklan 4 kohdassa ja asetuksen (EY) N:o 504/2007 4 artiklan 4 kohdassa vahvistetaan määräajat, joiden kuluessa tuojan on todistettava, että lähetys on myyty cif-tuontihintojen todenmukaisuuden vahvistavin edellytyksin. Tuontimenettely ja tavaroiden myynti näyttäisivät tässä järjestelmässä käytännössä eriytyneen. Aiemmin yleensä yksi toimija vastasi ostoista kolmannessa maassa sekä tavaroiden saattamisesta vapaaseen liikkeeseen ja myynnistä yhteisössä, mutta nykyisellään toimiin liittyy useita toimijoita, ja tämän vuoksi kyseisiä määräaikoja on usein mahdotonta noudattaa. Sen vuoksi kyseisiä määräaikoja on aiheellista pidentää.
            
         
               (5)
            
            
               Sen vuoksi asetuksia (EY) N:o 1484/95 ja (EY) N:o 504/2007 olisi muutettava.
            
         
               (6)
            
            
               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EY) N:o 1484/95 3 artiklan 3 ja 4 kohta seuraavasti:
   
      ”3.   Edellä 2 kohdassa tarkoitetussa tapauksessa tuojan on asetettava asetuksen (ETY) N:o 2454/93 248 artiklan 1 kohdassa tarkoitettu vakuus samansuuruisena kuin kyseiseen tuotteeseen sovellettavan edustavan hinnan perusteella lasketun lisätuontitullin ja kyseisen lähetyksen cif-tuontihinnan perusteella lasketun lisätuontitullin välinen erotus.
      4.   Tuojalla on käytettävissään kyseisten tuotteiden myynnistä kahden kuukauden määräaika, tosin enintään yhdeksän kuukautta vapaaseen liikkeeseen luovuttamista koskevan ilmoituksen vastaanottoajankohdasta alkaen, jonka kuluessa on todistettava, että lähetys on myyty 2 kohdassa tarkoitettujen hintojen todenmukaisuuden vahvistavin edellytyksin. Kumman tahansa edellä mainitun määräajan noudattamatta jättämisestä on seurauksena asetetun vakuuden menettäminen. Toimivaltainen viranomainen voi kuitenkin pidentää tuojan asianmukaisesti perustellusta hakemuksesta yhdeksän kuukauden määräaikaa enintään kolmella kuukaudella.
      Asetettu vakuus on vapautettava siltä osin kuin todisteet myyntiä koskevien edellytysten noudattamisesta esitetään tulliviranomaisia tyydyttävällä tavalla. Jollei kyseisiä todisteita esitetä, vakuus menetetään lisätullien maksuksi.”
   
   2 artikla
   Korvataan asetuksen (EY) N:o 504/2007 4 artiklan 3 ja 4 kohta seuraavasti:
   
      ”3.   Edellä 2 kohdassa tarkoitetussa tapauksessa tuojan on asetettava komission asetuksen (ETY) N:o 2454/93 (7) 248 artiklan 1 kohdassa tarkoitettu vakuus samansuuruisena kuin kyseiseen tuotteeseen sovellettavan edustavan hinnan perusteella lasketun lisätuontitullin ja kyseisen lähetyksen cif-tuontihinnan perusteella lasketun lisätuontitullin välinen erotus.
      4.   Tuojalla on käytettävissään kyseisten tuotteiden myynnistä kahden kuukauden määräaika, tosin enintään yhdeksän kuukautta vapaaseen liikkeeseen luovuttamista koskevan ilmoituksen vastaanottoajankohdasta alkaen, jonka kuluessa on todistettava, että lähetys on myyty 2 kohdassa tarkoitettujen hintojen todenmukaisuuden vahvistavin edellytyksin. Kumman tahansa edellä mainitun määräajan noudattamatta jättämisestä on seurauksena asetetun vakuuden menettäminen. Toimivaltainen viranomainen voi kuitenkin pidentää tuojan asianmukaisesti perustellusta hakemuksesta yhdeksän kuukauden määräaikaa enintään kolmella kuukaudella.
      Asetettu vakuus on vapautettava siltä osin kuin todisteet myyntiä koskevien edellytysten noudattamisesta esitetään tulliviranomaisia tyydyttävällä tavalla. Jollei kyseisiä todisteita esitetä, vakuus menetetään lisätullien maksuksi.
   
   3 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä toukokuuta 2010.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 24 päivänä maaliskuuta 2010.
      
         
            Komission puolesta
         
         José Manuel BARROSO
         
         
            Puheenjohtaja
         
      
   
   
      (1)  EUVL L 299, 16.11.2007, s. 1.
   
      (2)  EUVL L 181, 14.7.2009, s. 8.
   
      (3)  EYVL L 145, 29.6.1995, s. 47.
   
      (4)  EUVL L 119, 9.5.2007, s. 7.
   
      (5)  EYVL L 253, 11.10.1993, s. 1.
   
      (6)  EUVL L 178, 1.7.2006, s. 24.
   
      (7)  EYVL L 253, 11.10.1993, s. 1.”